**Radostyán község Önkormányzata Képviselő-testületének**

 **5/2020. (X. 7.) önkormányzati rendelete**

**a fiatal házasok lakáshoz jutás támogatásáról szóló 10/2016. (XI. 18.) önkormányzati rendelet módosításáról**

Általános indokolás

Radostyán Község Önkormányzat Képviselő-testülete a fiatal házasok lakáshoz jutás támogatásáról szóló 10/2016. (XI. 18.) önkormányzati rendeletében állapítja meg a lakosságszámának növelése és az állampolgárok lakásigényének megoldása érdekében nyújtható lakás építésére vagy vásárlására terjedő támogatás feltételeit.

A képviselő-testület a fiatal házasok lakáshoz jutás támogatásáról szóló 10/2016. (XI. 18.) önkormányzati rendelet módosításával (továbbiakban: Rendelet) a használt lakás vásárlás tekintetében pontosítani kívánja, hogy legalább komfortfokozatú használt lakásvásárlás esetén nyújt vissza nem térítendő támogatást. Ennek megfelelően szükséges módosítani az alap rendelet 5. § (1) bekezdését.

A Képviselő-testület a Rendelet módosítással a támogatás összegénél minimális és maximális összeget állapít meg.

Részletes indokolás

1. § Pontosítást fogalmaz meg a lakásépítés és lakásvásárlás fogalmi szabályozásánál.

2.§ A lakás vásárlása esetén nyújtható támogatás kitételét pontosítja.

3.§ Szabályozásra kerül a támogatás minimális és maximális összege.

4. § Hatályba léptető rendelkezést tartalmaz.

**HATÁSVIZSGÁLAT**

A jogalkotásról szóló 2010. évi CXXX. törvény (a továbbiakban: Jat.) 17. §-a szerint: „A **jogszabály előkészítője –** a jogszabály feltételezett hatásaihoz igazodó részletességű **– előzetes hatásvizsgálat elvégzésével felméri a szabályozás várható következményeit**. Az előzetes hatásvizsgálat eredményéről ... önkormányzati rendelet esetén a helyi önkormányzat képviselő-testületét tájékoztatni kell. [...]”

**A jogszabály társadalmi, gazdasági hatásai:** a rendelet módosítása esetén számottevő társadalmi, gazdasági hatás nem várható.

**A jogszabály költségvetési hatás:** a rendelet módosítása esetén a költségvetési hatás nem várható.

**A jogszabály környezeti és egészségi következményei:** A rendeletnek környezeti és egészségi következményei nincsenek.

**ac) A jogszabály adminisztratív terheket befolyásoló hatásai:** A rendelet adminisztratív terheket nem keletkeztet.

**b) A jogszabály megalkotásának szükségessége, a jogalkotás elmaradásának várható következményei**

A rendelet módosításával a pontosítani kívánja a képviselő-testület a használt lakás vásárlás esetén szükséges minimális lakáskomfortfokozat elvárását, ösztönözve a lakás körülmények minőségi elvárásának kialakítását. A rendeletmódosítás megalkotásának elmaradása esetén a komfort nélküli lakás vásárlás hasonló támogatottságot élvezne, mely a támogatottak körében feszültséget okozna.

**c) A jogszabály alkalmazásához szükséges személyi, szervezeti, tárgyi és pénzügyi feltételek:**

A rendelet módosítás elfogadása esetén a rendelet alkalmazása a jelenlegihez képest többlet személyi, szervezeti, tárgyi feltételt nem igényel.